
חוזה מכר דירה סעיף אחר סעיף: מה לבדוק בכל סעיף
מה לבדוק בכל סעיף בחוזה מכר דירה: טבלת בדיקה לקונה ולמוכר
מסמך זה הוא דוגמה כללית בלבד ואינו מהווה ייעוץ משפטי. כל עסקה שונה, ואין חוזה סטנדרטי שמתאים לכל דירה; אין לחתום על מסמך משפטי ללא בדיקה של עורך דין. הוכן על ידי משרד עו״ד חיים פרטוש (מ״ר 63935) לצורכי הסבר בלבד.
הדפיסו את הטבלה והביאו אותה לפגישה עם עורך הדין. סמנו V בכל שורה שנבדקה.
הטבלה (סעיף | בחוזה לדוגמה | הקונה בודק | המוכר בודק)
1. 1. תיאור הנכס וההצמדות | בחוזה לדוגמה: ס׳ 2 | קונה: שהגוש, החלקה ותת החלקה תואמים לנסח עדכני; שהחניה והמחסן רשומים או מתוארים במפורש עם מקור הזכות | מוכר: שהתיאור לא מבטיח שטח או הצמדה שאינם רשומים; לצרף תשריט
1. 2. הצהרות המוכר ו-"As Is" | בחוזה לדוגמה: ס׳ 3 ונספח ז | קונה: הצהרות מפורטות על שעבודים, הליכים, חריגות בנייה, רטיבות והתחדשות עירונית; שסעיף "As Is" לא מוחק את חובת הגילוי | מוכר: לגלות בכתב כל מה שידוע, כדי שלא תהיה טענה של הסתרה; לנסח את "As Is" ביחד עם הגילוי
1. 3. התמורה והצמדה | בחוזה לדוגמה: ס׳ 5.1, 5.5 | קונה: סכום במספרים ובמילים; מה כלול (מטלטלין); אם יש הצמדה ולאיזה מדד | מוכר: מנגנון הצמדה או ריבית על איחור; מה קורה בשינוי מחירים עד המסירה
1. 4. לוח התשלומים מול המשכנתא | בחוזה לדוגמה: ס׳ 5.2-5.4, 6.1-6.2 | קונה: שמועדי התשלום מתאימים לזמן השחרור של הבנק; ארכה לעיכוב של הבנק | מוכר: ששיעור משמעותי משולם מוקדם; שאיחור מעבר לימי החסד הוא הפרה
1. 5. סילוק המשכנתא של המוכר | בחוזה לדוגמה: ס׳ 7 | קונה: תשלום ישיר לבנק המוכר לפי מכתב סילוק עדכני; התחייבות הבנק לביטול | מוכר: שתשלום לבנק נחשב תשלום על חשבון התמורה; שההפרש, אם יש, מוסדר מראש
1. 6. הערת אזהרה | בחוזה לדוגמה: ס׳ 8 | קונה: רישום מיד אחרי החתימה ולפני תשלום משמעותי | מוכר: בקשת מחיקה חתומה בנאמנות, למקרה של ביטול כדין
1. 7. מסירת החזקה ומצב הדירה | בחוזה לדוגמה: ס׳ 9 | קונה: תאריך מסירה ברור; דירה פנויה; פרוטוקול מסירה; סכום מעוכב עד המסירה | מוכר: שהמסירה מותנית בתשלום מלא; ימי חסד מוגדרים; מגורים זמניים אם צריך
1. 8. מסים והיטלים | בחוזה לדוגמה: ס׳ 10 | קונה: מי משלם מס רכישה, מס שבח, היטל השבחה, ארנונה וועד בית; מה עם תוכניות שבהליך | מוכר: תחשיב מס שבח והיטל השבחה לפני החתימה; כיסוי היטל על תוכניות עתידיות
1. 9. כספים בנאמנות | בחוזה לדוגמה: ס׳ 5.2, 5.6 | קונה: תשלום ראשון בנאמנות עד רישום הערת אזהרה; סכום מעוכב עד אישורי מסים ועירייה; מי הנאמן ומתי משחרר | מוכר: מועד שחרור קצר וברור; ריבית על הכסף בנאמנות
1. 10. הפרה ופיצוי מוסכם | בחוזה לדוגמה: ס׳ 13 | קונה: פיצוי סביר והדדי; התראה ותקופת תיקון לפני ביטול | מוכר: אותו דבר; וגם הגדרה מה נחשב הפרה יסודית
1. 11. תנאים מתלים וביטול | בחוזה לדוגמה: ס׳ 4.2, 6.4-6.6 | קונה: אם המשכנתא לא אושרה: האם אפשר לבטל, ובאיזה מחיר | מוכר: הגבלת תנאים מתלים; מועד אחרון ברור לקיומם
1. 12. ייפוי כוח, רישום ודמי תיווך | בחוזה לדוגמה: ס׳ 11, 12, 14 | קונה: ייפוי כוח בלתי חוזר שמוגבל לביצוע החוזה; רישום בזמן סביר; כל צד משלם למתווך שלו | מוכר: אותו דבר; שייפוי הכוח לא מאפשר פעולה שאינה בחוזה
לפני שחותמים
1. נסח רישום עדכני מהימים האחרונים לפני החתימה.
1. אישור עקרוני מהבנק המממן (קונה) ומכתב יתרת חוב (מוכר).
1. תחשיב מס רכישה (קונה) ותחשיב מס שבח והיטל השבחה (מוכר).
1. בדיקה בתיק הבניין ברשות המקומית: היתרים, חריגות, תוכניות.
1. כל צד מיוצג על ידי עורך דין מטעמו.

